recursal/SuperWikiNEXT-32B huggingface dataset:
தமிழர் பொருள் இலக்கணத்தை அகப்பொருள் புறப்பொருள் என இரண்டாகப் பகுத்துக்கொண்டனர். அகப்பொருளை முதல், கரு, உரி என மூன்றாகப் பகுத்துக்கொண்டனர். கருப்பொருளைத் தொல்காப்பியர் தெய்வம், உணா, மா, மரம், புள், செய்தொழில், பறை, யாழின் பகுதி முதலானவை எனக் குறிப்பிடுகிறார்.  நம்பி அகப்பொருள் கருப்பொருள் 14 என வரையறுத்துக்கொண்டுள்ளது.  இவற்றில் பறை, யாழ், பண் என்பன தமிழரின் இசை பற்றியவை. இதன் வழி ஐந்தொழுக்கப் பண்பாட்டுக்கும் ஐந்து வகையான பறைகளும், யாழிசைகளும், பச்களும் தோன்றின. இவற்றில் பாலைப்பறை, பாலையாழ், பாலைப்பண் என்பன பிரிவை உணர்த்துவன.

தலைவன் பரத்தை வீட்டில் வாழும்போது அவன் பிரிவைத் தலைவிக்குச் சொல்வதுபோல் காலை வேளையில் தலைவி வீட்டு வாயிலில் நின்றுகொண்டு பாலைப்பண் பாடுகிறான். இந்தப் பண் பிரிவை உணர்த்துவதைத் தலைவி உணர்ந்துகொள்கிறாள். இந்தப் பண்ணைப் பரத்தை வீட்டில் பாடிவிட்டு, என் வீட்டுக்கு முன் ‘மாலைப்பண்’ (முல்லைப்பண்) பாடக்கூடாதா என்று பாணனிடம் கேட்கிறாள். மாலைப்பண் ஆயர் ஆனிரைகளுடன் மாலை வேளையில் இல்லம் மீள்வதை உணர்த்தும் பண். 

மாதவி நடனம் ஆடும்போது ஆடல், இசை, நூல், தண்ணுமை, குழல், யாழ் ஆகியவற்றில் வல்ல ஆசிரியர்கள் அரங்கில் இருந்து இசை கூட்டித் தந்தனர். யாழிசைப் புலவன் 14 நரம்பு கொண்ட ‘செம்முறைக் கேள்வி’ என்னும் செங்கோட்டு யாழில் இசைத்தான். அவன் படுமலை, செவ்வழி, அரும்பாலை, மேற்செம்பாலை, மேற்பாலை ஆகிய பண்களைக் கூட்டிப் பாடினான்.

அடிக்குறிப்பு
-------------

1. ↑  தெய்வம், உணாவே, மா, மரம், புள், பறை, செய்தி யாழின் பகுதியொடு தொகைஇ, அவ் வகை பிறவும் கரு' என மொழிப தொல்காப்பியம் அகத்திணையியல் 20
2. ↑  ஆரணங்கு , உயர்ந்தோர் , அல்லோர் , புள் , விலங்கு, ஊர் , நீர் ,பூ , மரம் , உணாப் , பறை , யாழ் , பண், தொழில் ; எனக் கரு ஈர்-எழு வகைத்து ஆகும். – நம்பி அகப்பொருள் 19
3. ↑  
பாலை யாழ்ப் பாண் மகனே! பண்டு நின் நாயகற்கு  

மாலை யாழ் ஓதி வருடாயோ? காலை யாழ்  

செய்யும் இடம் அறியாய்; சேர்ந்தாய்; நின் பொய்ம்மொழிக்கு  

நையும் இடம் அறிந்து, நாடு. - திணைமாலை நூற்றைம்பது 133
4. ↑  சிலப்பதிகாரம் அரங்கேற்றுக்காதை 70-94
**இராமதேவர் பூசாவிதி** என்பது இராமதேவர் என்வரால் எழுதப்பட்ட நூல்களில் ஒன்று.   

இவர் 16ஆம் நூற்றாண்டில் வாழ்ந்த புலவர். 

இவர் சிறியனவும் பெரியனவுமாக 27-க்கும் மேற்பட்ட நூல்களை இயற்றியுள்ளார்.

|  |  |
| --- | --- |
| * இராமதேவர் அட்டாங்க பட்சினி
* இராமதேவர் கருக்கடைச் சுருக்கம்
* இராமதேவர் கருமான சூத்திரம்
* இராமதேவர் கேசரி சூத்திரம்
* இராமதேவர் சோசிடம்
 | * இராமதேவர் தாண்டகம்
* இராமதேவர் நிகண்டு
* இராமதேவர் பரஞான கேசரு வினோதம்
* இராமதேவர் பாஷை
* இராமதேவர் பூசாவிதி
 |

போன்றவை இவரது நூல்கள்.

இவர் சித்தராக விளங்கியவர்.   

இந்த நூலில் 10 விருத்தங்கள் உள்ளன.

நூல் தரும் கருத்துகளில் சில
---------------------------

* ஆதி

ஆதி என்ற மணிவிளக்கை அறிய வேணும்
அகண்ட பரிபூரணத்தைக் காண வேணும்
சோதி என்ற தூயவெளி மார்க்கம் 
* வேதாந்தம்

வேதி என்ற வேயாந்த மார்க்கம் 
* உருவாரம்

முக்கோணம் வரைந்து அதன் முனைகளைச் சேர்த்து நாற்கோணம் வரைந்து நடுவில் நாயகியை வைத்து ஏழு முனைகளிலும் தீப்பிழம்பு வைத்து மனக் கண்ணில் பார்ப்பவன் சித்தன். 
* பூசை விழிகள்

பலி கொடுத்தல், சுடுகாட்டுச் சாம்பல் பூசல், ஆணி அடித்தல் முதலான செயல்கள் இதில் விளக்கப்பட்டுள்ளன.

கருவிநூல்
---------

* மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, பாகம் 3, 2005
* சித்தர் பாடல்கள், இரண்டாம் பாகம், பிரேமா பிரசுரம், ஆறாம் பதிப்பு 1987

அடிக்குறிப்பு
-------------

1. ↑  பாடல் 1
2. ↑  பாடல் 1
3. ↑  பாடல் 3
**மதச்சார்பற்ற ஜனதா கட்சி** (Janata Party (Secular) சூலை 1979-இல் ஜனதா கட்சியிலிருந்து வெளியேறிய ராஜ் நாராயணன் எனும் இந்திய அரசியல்வாதியால் துவக்கப்பட்டது.
இந்திரா காங்கிரஸ் கட்சியின் ஆதரவுடன், 16 சூலை 1979-இல் மதச்சார்பற்ற ஜனதா கட்சியின் அகில இந்தியத் தலைவரான சரண் சிங், இந்திய நடுவண் அரசின் பிரதம அமைச்சரானார். ஆனால் 20 ஆகஸ்டு 1979-இல் இந்திரா காங்கிரசு கட்சி தனது ஆதரவை சரண்சிங்கிற்கு விலக்கிக் கொண்டதால், சரண் சிங் பிரதமர் பதவியைத் துறந்தார்.

சரண் சிங், மதச்சார்பற்ற ஜனதா கட்சியின் பெயரை, **லோக் தளம்** என பெயரை மாற்றினாலும், ஏழாவது  1980 இந்தியப் பொதுத் தேர்தலில். மதச்சார்பற்ற ஜனதா கட்சியின் பெயரால் தன் கட்சியின் வேட்பாளர்களை நிறுத்தி, மொத்த வாக்குக்களில் 9.39% வாக்குகள் பெற்று, 41 மக்களவைத் தொகுதிகளைக் கைப்பற்றினார்.

இதனையும் காண்க
--------------

* ஜனதா கட்சி
* **லோக் தளம்**

மேற்கோள்கள்
-----------

1. ↑  Jaffrelot, Christophe (2003). *India's Silent Revolution: The Rise of The Low Castes in North Indian Politics*. Delhi: Orient Longman. பக். 327. பன்னாட்டுத் தரப்புத்தக எண்:81-7824-080-7. .
2. ↑  "Statistical Report on General elections, 1980 to the 7th Lok Sabha, Volume I" (PDF). Election Commission of India website. p. 83. 18 ஜூலை 2014 அன்று மூலம் (PDF) பரணிடப்பட்டது. 12 April 2010 அன்று பார்க்கப்பட்டது.
**இலிசியா வர்தே** *(Licia Verde)* (பிறப்பு: 1971, வெனிசு, இத்தாலி) ஓர் அண்டவியலாளரும் கோட்பாட்டு இயற்பியலாளரும் ஆவார். இவர் இப்போது பார்சிலோனா பல்கலைக்கழக கட்டலான் ஆராய்ச்சி, உயராய்வு நிறுவனத்தில்  இயற்பியல், வானியற்பியல் பேராசிரியராக உள்ளார். இவரது ஆய்வு ஆர்வம் அண்டப் பேரியல் கட்டமைப்பு, கருப்பு ஆற்றல், உப்பல்நிலை அண்டம் அண்ட நுண்ணலைப் பின்னணி ஆகியவற்றில் குவிந்துள்ளது.

வாழ்க்கைப்பணி
-------------

இவர் 2000 முதல் 2003 வரை அமெரிக்காவில் பிரின்சுடன் பல்கலைக்கழக வானியற்பியல் புலங்களின் இணை ஆய்வாளராக இருந்தார்.   

இவர் 2003 முதல் 2007 வரை அமெரிக்க பென்சில்வேனியா பல்கலைக்கழக இயற்பியல், வானியல் துறையின் பேராசிரியராக இருந்தார்.   

இவர் 2007 முதல் 2009வரை பிரின்சுடன் பல்கலைக்கழக வானியற்பியல் துறையில் வருகைதரு முதுநிலை ஆராய்ச்சி நல்கை பெற்ர உறுப்பினராக இருந்தார்.   

இவர் 2007 இல் இருந்து அண்மைவரை இசுபெய்ன் பார்சிலோனா பல்கலைக்கழகத்தின் கட்டலான் ஆராய்ச்சி, உயராய்வு நிறுவன (ICREA) அண்டவியல் பேராசிரியராக உள்ளார்.   

இவர் 2012 முதல் 2013 வரை சுவிட்சர்லாந்து செர்ன் இணை ஆய்வாளராக இருந்தார்.   

இவர் 2013 முதல் 2016 வரை நார்வே ஓசுலோ பல்கலைக்கழக வானியல், இயற்பியல் பேராசிரியராக இருந்தார்.   

இவர் 2015 முதல் 2016 வரை அமெரிக்க ஆர்வார்டு பல்கலைக்கழக் இராடுகிளிப் உயராய்வு நிறுவன ஆய்வுறுப்பினராக இருந்தார்.

தகைமைகளும் விருதுகளும்
----------------------

மேற்கோள்கள்
-----------

1. ↑  "ICREA".
2. ↑  "ICCUB".

வெளி இணைப்புகள்
---------------





1. ↑  Home page
2. ↑  பரணிடப்பட்டது 2021-06-09 at the வந்தவழி இயந்திரம் official CV at ICREA
**இலிசா கால்டெனகர்** *(Lisa Kaltenegger)* (4 மார்ச்சு 1977, சால்சுபர்கு அண்மையில் உள்ள குச்சில்) ஓர் ஆசுத்திரிய வானியலாளர் அவர். இவர் புறக்கோள்களின் படிமமாக்கத்திலும் பான்மையிலும் விண்வெளி உயிரியலிலும் வல்லுனர் ஆவார். இவர் 2014 ஜூலை 1 இல் கார்னெல் பல்கலைக்கழகத்தில் உதவிப் பேராசிரியராகச் சேர்ந்தார். முன்பு, இவர் ஐடெல்பர்கில் உள்ள வானியலுக்கான மேக்சு பிளாங்கு நிறுவனத்தில் இணைபதவி வகித்தார். இங்கு இவர் எம்மி நோயதர் ஆராய்ச்சிக் குழுவின் தலைவராகவும் இருந்தார். இக்குழு "மீப்புவிகளும் உயிர்வாழ்வும்" பர்ரிய ஆய்வில் ஈடுபட்டது. மேலும் இவர் கேம்பிரிட்ஜ், ஆர்வார்டு சுமித்சோனிய வானியற்பியல் மையத்திலும் பணிபுரிந்தார். இவர் 2008 இல் ஆர்வார்டு பல்கலைக்கழகத்தில் விரிவுரையாளராகச் சேர்ந்தார். இவர் 2011 இல் ஐடெல்பர்கு பல்கலைக்கழகத்தில் புல உறுப்பினராகச் சேர்ந்தார்.

கல்வி
-----

தகைமைகள்
--------

மேற்கோள்கள்
-----------

1. ↑   Cornell Chronicle, 25 June 2014
2. ↑   Nature Magazine, 25 April 2012
3. ↑  "Archived copy". 2014-07-14 அன்று மூலம் பரணிடப்பட்டது. 2014-07-03 அன்று பார்க்கப்பட்டது.CS1 maint: archived copy as title (link) Bridges, Vol. 20, December 2008

வெளி இணைப்புகள்
---------------

* Kaltenegger's home page at Harvard
* Kaltenegger's interview on Viemo by Nautilus
* CNN Interview on Avatar and Habitable Moons
* Erde und die Spuren von Leben im All
**இராதானாத் சிக்தார்** (Radhanath Sikdar) என்பார் எவரெஸ்ட்டின் உயரத்தை முதன்முதலாக சுமார் 8,848 மீட்டர் என்று கணித்த, 19-ம் நூற்றாண்டில் (1813 - 1870) வாழ்ந்த, வங்காள கணித இயல் அறிஞர். இதற்குப் பிறகே எவரெஸ்ட் சிகரமானது உலகின் மிகப்பெரியதென உலகத்தின் பிற ஆராய்ச்சியாளர்களால் ஏற்றுக்கொள்ளப்பட்டது.

கொல்கத்தாவிலே உள்ள இன்று பிரெசிடென்சிக் கல்லூரி என்று அழைக்கப்படும் பழைய இந்துக் கல்லூரியில் கல்வி கற்றார். வங்காளத்துப் பெண்கள் கல்வியில் சிறப்பதற்காகவும், நல்லுரிமைப் பெற்று விளங்குவதற்காகவும் *மாசிக் பத்திரிக்கா* என்னும் இதழைத் தொடங்கினார். 1840 ஆம் ஆண்டு  *மாபெரும் முக்கோணமுறை நில அளவீடு திட்டத்தில்* சேர்ந்தார். 1852 ஆம் ஆண்டு கொடுமுடி-15ன் (எவரெஸ்ட்) உயரத்தைக் கணித்தார். ஏப்பிரல் 10, 1802ல் சென்னையிலே தொடக்கப்பட்ட  *மாபெரும் முக்கோணமுறை நில அளவீடு திட்டத்தின்* நினைவாக, இந்திய அஞ்சல் நிறுவனம், 'சூன் 27, 2004ல் சென்னையில் ஒரு சிறப்பு அஞ்சல் தலை வெளியிட்டது. இதில் திரு இராதானாத் சிக்தார் படமும், திரு நைன் சிங்கு (இவரும் நில அளவீட்டில் முன்னணியில் பங்களித்தவர்) படமும் இடம் பெற்றிருந்தன.

வரலாறு
------

1831 ஆம் ஆண்டு ஜார்ஜ் எவரெஸ்ட் கோள முக்கோண முறையில் (Spherical Trigonometry) குறிப்பிட்டத் திறமையுள்ள ஒரு நல்ல இளம் கணிதவியலாளரைத் தேடும்போது, இந்து மதக் கல்லூரியின் அப்போதைய கணித ஆசிரியர் திரு. டைலர் டைட்லர் அவர்களின் மாணவர் ராதாநாத் சிக்தரை கண்டறிந்தார். அப்போது ராதாநாத்தின் வயது 19. அதன் பின்பு ராதாநாத் சிக்தார் 1831-ம் ஆண்டு டிசம்பர் மாதம் மாபெரும் முக்கோணக் கணக்கீட்டுக் குழுமத்தில் (Great Trigonometry Survey) இணைந்தார். அப்போது இவரது மாத ஊதியம் இந்திய ரூபாய் 30. இவரது புவி அளவியல் திறமையை அறிந்த குழுவினர் டேராடூன் அருகே உள்ள சிரோஜிக்கு இவரை அனுப்பினர். இவரது அணுகுமுறையானது வழக்கமான புவிப்பார்த்தச் செயல்முறைககளிலிருந்து (மாஸ்டரிங் முறை) மாறுபட்டு, சொந்த அறிவியல் கண்டுபிடிப்புக்களையும் உள்ளிடக்கிய புது வகையான அணுகுமுறையாக இருந்தது.

சிறப்பான செயல்பாட்டின் காரணமாக திரு. எவரெஸ்ட், ராநாதாத் சிக்தரை துணை கலெக்டராக ஜிடிஎஸ் பிரிவிற்கு மாற்றினார். 1843 ஆம் ஆண்டு திரு. எவரெஸ்ட் பணி ஓய்வு பெற்றதையடுத்து ராதாநாத் சிக்தர் நிர்வாக இயக்குனர் ஆனார். இருபது ஆண்டுகளுக்குப் பிறகு ராதாநாத் சிக்தரை தலைமைக் கணித அதிகாரியாக கல்கத்தா மாநகருக்குப் பணி நியமனம் செய்யப்பட்டார். இவர் பாரமானியமுக்கத்தின் அளவீடுகளாக நடைமுறையிலிருந்தவற்றை மாற்றியமைக்கத் தன்னுடைய கண்டுபிடிப்புக்களைப் (உதாரணமாக, 32 டிகிரி பாரன்ஹீட் மாற்று கணக்கீடுச் சூத்திரம்) பயன்படுத்தினார்.

இவர் தலைமையில் டார்ஜிலிங் அருகே பனி மூடிய மலைகள் அளவிடும் பணி கேணல் வாஹ் கேட்டுக்கொண்டபடித் தொடங்கியது. ஆறு வெவ்வேறு கண்காணிப்பு அளவீடுகளின்படி இன்றைய எவரெஸ்ட் சிகரமே உலகின் உச்சம் என ராதாநாத் சிக்தரால் அன்று பரிந்துரை செய்யப்பட்டு, சில வருடங்களுக்கு பிறகு ஏற்றுக்கொள்ளப்பட்டது. பனி சிகரத்திற்குப் பெயரிடப்படும்போது உள்ளுர் பெயர் முன்னுரிமை வேண்டும் என்ற வழக்கம் இருந்தது. ஆனால், கேணல் வாஹ் இதற்கு விதிவிலக்குக் கொடுத்தார். தன்னுடைய முன்னாள் தலைமை அதிகாரியாக இருந்த திரு. எவரெஸ்ட்டின் நினைவாக பெயரிடப்பட வேண்டும் என இராதானாத் சிக்தார் தெரிவித்தார். இதன் காரணமாக ராதாநாத் சிக்தாரின் பணி மற்றும் உழைப்பு அங்கீகரிக்கப்படவில்லை.

மேற்கோள்கள்
-----------

1. ↑

வெளியிணைப்பு
------------

* 
*
**சையதா பில்கிராமி இமாம்** (பிறப்பு 9 நவம்பர் 1941)  இந்தியாவின் புது தில்லியை தளமாகக் கொண்ட ஒரு எழுத்தாளரும் பொது சேவை, சந்தைப்படுத்தல் மற்றும் விளம்பரம் ஆகிய துறைகளில் சமூக நடவடிக்கைகளை மேற்கொண்டுவருபவரும் பொதுநல ஆர்வலருமாவார். மேலும் இந்தியாவின் சிறுபான்மையினருக்கான தேசிய ஆணையத்தின் (NCM) உறுப்பினராக இருந்துள்ளார், ஹைதராபாத் கலாச்சாரத்தை விவரிக்கும் *தி அன்டோல்ட் சார்மினார்* என்ற புத்தகத்தையும் இவர் எழுதியுள்ளார்.

இந்தியாவின் மிகப் பெரிய விளம்பர நிறுவனமான ஜே. வால்டர் தாம்ஸ்பன் (JWT) இல் அதன் துணைக் கண்டத்தின் நிர்வாக படைப்பு நிர்வாகியாகப் பணிபுரிந்துள்ள இவர், அந்நிறுவனத்தின் துணை விளம்பர நிறுவனமான ஒப்பந்தம் இந்தியாவைத்(contract - india)  உருவாக்கவும் உதவியுள்ளார். மார்ச் 2013 ஆம் ஆண்டில் இந்திய தேசிய ஹஜ் கமிட்டியின் உறுப்பினராக வெளியுறவு அமைச்சகத்தில் நியமிக்கப்பட்டுள்ளார்.

ஒரு எழுத்தாளராக சையதா, பென்குயின், மேக்மில்லன் மற்றும் ரோலி புக்ஸ் ஆகிய நிறுவனங்கள் மூலம் புத்தகங்களை வெளியிட்டுள்ளார். ஹைதராபாத் கலாச்சாரத்தை விவரிக்கும் 'தி அன்டோல்ட் சார்மினார்' மற்றும்  'ரைட்டிங்ஸ் ஆன் ஹைதராபாத்' ஆகியவை பென்குயின் பதிப்பகத்தின் வழியாகவும். 'தி மேக்கிங் ஆஃப் அட்வர்டைசிங்' (ISBN 9780333939161) புத்தகம் மேக்மில்லன் பதிப்பகத்தின் வழியாகவும் , மோடிகேர் அறக்கட்டளைக்காக எழுதப்பட்ட 'தி பாசிட்டிவ் சைட்' (எய்ட்ஸ் காரணத்திற்கான உதவியில்) ISBN 9781456741860 புத்தகம் ரோலி புக்ஸ் பதிப்பகத்தின் வழியாகவும் வெளியிட்டுள்ளார்.

மரியாதைகள் மற்றும் அங்கீகாரங்கள்
--------------------------------

சையதா, தனது இலக்கியப் பங்களிப்புகள் மற்றும் சமூக நடவடிக்கைகளுக்காக பல்வேறு விருதுகளையும் மரியாதைகளையும் பெற்றுள்ளார். கான் திரைப்பட விழா மற்றும் நியூயார்க் திரைப்பட விழா போன்ற திரைப்பட விழாக்களில்அவரது சில படைப்புகள் திரையிடப்பட்டுள்ளது. ஒரு விளம்பர நிபுணராக, புனேயில் உள்ள மாற்ற மேலாண்மை நிறுவனம் வழங்கிய "இந்திரா சிறந்த சாதனையாளர் விருது" உட்பட பல்வேறு தேசிய மற்றும் சர்வதேச விருதுகளைப் பெற்றுள்ளார்.

மேற்கோள்கள்
-----------

1. 1 2  "Syeda Bilgrami Imam – Curriculum Vitae". National Commission for Minorities. 4 மார்ச் 2016 அன்று மூலம் பரணிடப்பட்டது. 2 March 2013 அன்று பார்க்கப்பட்டது.
2. ↑  Ramamoorthy, Mangala (24 June 2008). "Charminar anew". *தி இந்து*. Archived from the original on 14 ஜனவரி 2011.. பார்த்த நாள்: 2 March 2013.
3. ↑  "Syeda Bilgrami Imam". National Commission for Minorities. 4 ஏப்ரல் 2012 அன்று மூலம் பரணிடப்பட்டது. 3 March 2013 அன்று பார்க்கப்பட்டது.
**இராதானூர் குவளந்தடங்கன்னியம்மன் கோயில்** தமிழ்நாட்டில் இராமநாதபுரம் மாவட்டம், இராதானூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் மூன்றாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் ஒரு ஏக்கர் பரப்பளவில் அமைந்துள்ளது.இதில் குவளந்தடங்கன்னி அம்மன் சன்னதியும், ஸ்ரீகாளியம்மன், ஸ்ரீகருப்பண சுவாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காலை மற்றும் மாலை என இருகாலப் பூசைகள் நடக்கின்றது.மேலும் இக்கோயில் ஒரு கிராமத்தைச் சேர்ந்த பரம்பரை பூசாரிகளால் பூஜை செய்யப்படுகின்றது.இந்தக் கோயிலின் முக்கிய பொறுப்புகள் முத்துராமன் பூசாரி மற்றும் செந்தில் பூசாரியின் கீழ் செயல்படுகிறது

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**எலிசபெத் (இலிசு) மெக்டொனால்டு** *(Elizabeth (Liz) MacDonald)* ஓர் அமெரிக்க விண்வெளி வானிலை அறிவியலாளர் ஆவார். இவர் நாசாவின் கோடார்டு விண்வெளி பறப்பு மையத்தில் பணிபுரிகிறார். இவர் எல்லியம், உயிரகம், முதன்மி, மின்னன் கதிர்நிரல் அளவி வழியாக நாசாவில் வான் ஆலன் ஆய்கலங்கள் (கதிர்வீச்சுப் பட்டை ஆய்வுத்) திட்ட இணை ஆய்வாளர் ஆவார்.

கல்வி
-----

இவர் அலைசு மெக்டொனால்டுக்கும் வால்லா வால்லன்சு பில்லுக்கும் மகளாகப் பிறந்தார். இவர் நாசாவின் விண்வெளி ஆய்வு நல்கை பெற்று வாழ்சிங்டன் பல்கலைக்கழகத்தில் இயற்பியலில் இளம் அறிவியல் பட்டம் 1999 இல் பெற்றார். இவரது வழிகட்டியான உரூது சுகவுகு ஆய்வில் தொடரும்படி ஊக்கப்படுத்தினார். இவர் நியூகாம்ப்சயர் பல்கலைக்க்ழகத்தில் பட்டமேற் படிப்பை முடித்து 2005 இல் முனைவர் பட்டமும் படித்தார்.

வாழ்க்கைப்பணி
-------------

இவர் மின்மப் பொருண்மைக் கதிர்நிரல் அளவையியலில் ஆர்வம் கொண்டு 15 ஆண்டுகளுக்கு மேலாக அத்துறை சார்ந்த கருவி உருவாக்கம், தரவுப் பகுப்பாய்வு, விளக்கத்திலும் ஈடுபட்ட வல்லுனர் ஆவார்.

முனைவர் பட்டம் முடித்ததும், இவர் இலசு அலமாசு ஆய்வகத்தில் சேர்ந்தார். அந்த ஆய்வகத்தில் இவர் ஆற்றல் துறை சார்ந்த விண்வெளி வளிமண்டல அறிவிக்கை அமைப்புக்கான புவிஒத்தியக்க கருவிகள் திட்டத்தின் இசட்வகை மின்மக் கதிர்நிரல் அளவி ஆய்வில் முதன்மை ஆய்வாளர் ஆவார். இவர் *புத்தாக்க ஆராய்ச்சி, ஒருங்கிணைந்த உணர்தல்* குழுவுக்கும் தலைமை தாங்கினார். She was principal investigator for the Advanced Miniaturized Plasma Spectrometer. இவர் மும்முறை இலாசு அலமாசு விருதுகள் திட்டத்தில் விருது பெற்றுள்ளார்.

மக்கள் பரப்புரை
---------------

மேற்கோள்கள்
-----------

1. ↑  Eveland, Annie Charnley. "Of celestial ‘glitter bombs’ and scientific research" (in en). *Union Bulletin*. .
2. ↑  "Bio - Dr. ELIZABETH A MACDONALD". *science.gsfc.nasa.gov* (ஆங்கிலம்). 2018-02-15 அன்று பார்க்கப்பட்டது.
3. ↑  "A Physicist Explains The Shimmering Science Behind Auroras - Science Friday" (in en-US). *Science Friday*. .
4. ↑  "Elizabeth A. MacDonald, CV, 2012" (PDF). *LANL*. 2018-02-15 அன்று பார்க்கப்பட்டது.
5. ↑  "archive CSSP Bios Page". *sites.nationalacademies.org*. 2018-02-15 அன்று பார்க்கப்பட்டது.
6. ↑  "IRIS, ISR-1". *www.lanl.gov*. 2018-02-15 அன்று பார்க்கப்பட்டது.
7. ↑  MacDonald, E. A.; Funsten, H. O.; Dors, E. E.; Thomsen, M. F.; Janzen, P. H.; Skoug, R. M.; Reeves, G. D.; Steinberg, J. T. *et al*. (2009-06-01). *New Magnetospheric Ion Composition Measurement Techniques*. **1144**. பக். 168–172. doi:10.1063/1.3169283. .
8. ↑  "Elizabeth MacDonald, AGU Elections" (PDF). *American Geophysical Union*. 2018-02-15 அன்று பார்க்கப்பட்டது.
[*தொடர்பிழந்த இணைப்பு*]
**இலிண்டா சால்** (*Linda Zall*) அமெரிக்காவைச் சேர்ந்த ஒரு சுற்றுச்சூழல் விஞ்ஞானியாவார். முன்னதாக இவர் மத்திய புலனாய்வு அமைப்பில் பணியாற்றினார். இங்கு பணியிலிருந்தபோது 1992 ஆம் ஆண்டில் மீடியா என்ற பணிக்குழுவை நிறுவுவதற்கு இவர் பொறுப்பேற்றார். இக்குழு சுற்றுச்சூழல் தரவை உருவாக்க உளவு செயற்கைக்கோள் படங்களைப் பயன்படுத்துவதில் நிபுணத்துவம் பெற்றதாகும்.

தனிப்பட்ட வாழ்க்கை
------------------

சால் வடக்கு நியூயார்க்கிலுள்ள ஆர்னல் கிராமத்தில் வளர்ந்தார். இவருடைய தந்தை ஒரு பெரிய பால்பண்ணையின் மேலாளராக இருந்தார்.  பின்னர் அவர் கார்னெல் பல்கலைக்கழகத்தில் ஒரு பேராசிரியரானார். ஓய்வுக்குப் பிறகும் பணியாற்றி பேராசிரியராக ஓய்வு பெற்றார்.

இங்கிலாந்தில் பிறந்த கணிதவியலாளர், இயற்பியலாளர் மற்றும் அறிவியல் புனைகதை எழுத்தாளர் சார்லசு செஃபீல்ட்டை சால் திருமணம் செய்து கொண்டு பிறகு விவாகரத்து செய்தார். இந்த தம்பதியருக்கு எலிசபெத் மற்றும் விக்டோரியா செஃபீல்டு என்ற இரண்டு மகள்கள் இருந்தனர்.

கல்வி
-----

கார்னெல் பல்கலைக்கழகத்தில் சிவில் மற்றும் சுற்றுச்சூழல் பொறியியலில் சால் முனைவர் பட்டம் பெற்றார். இங்கு சால் இருந்தபோது டொனால்டு யே. பெல்ச்சர் இவருக்கு வழிகாட்டினார்.

தொழில்
------

சால் 1975 ஆம் ஆண்டு முதல் 1984 ஆம் ஆண்டு வரை புவி நோக்கு செயற்கைக்கோள் நிறுவனத்தில் பணிபுரிந்தார், 1985 ஆம் ஆண்டில் மத்திய புலனாய்வு அமைப்புக்குச் சென்றார். 2013 ஆம் ஆண்டு சால் பணியிலிருந்து ஓய்வு பெற்றார்.

மேற்கோள்கள்
-----------

1. 1 2 3 4  Broad, William (5 January 2021). "Inside the C.I.A. She Became a Spy for Planet Earth". *New York Times*. .
2. ↑  Sanchez, Kate (5 January 2021). "Go read these stories about the use of spy satellite images in environmental studies". *The Verge*. .
3. ↑  Pace, Eric (9 January 2002). "Charles Sheffield, 67, Physicist And Author of Science Fiction". *New York Times*. .
4. ↑  Estrada, Louie (3 November 2002). "Charles Sheffield Dies at 67". *Washington Post*. .

புற இணைப்புகள்
--------------

* Appearances on C-SPAN
**சைமன் கோல்மன்** *(Simon Coleman)* ஒரு பிரித்தானிய மானிடவியலாளர் ஆவார். டொராண்டோ பல்கலைக்கழகத்தில் மத ஆய்வுத் துறையில் வேந்தராக யாக்மேன் இருக்கை பேராசிரியராக பணியாற்றுகிறார். அதே நேரத்தில் இங்கிலாந்திலுள்ள துர்காம் பல்கலைக்கழகம், சசெக்சு பல்கலைக்கழகம் போன்ற கல்வி நிலையங்களிலும் கற்பித்தல் பணியை செய்தார். ராயல் மானுடவியல் நிறுவனத்தின் பத்திரிகையிலும் ஆசிரியராக இருந்தார். கவர்ந்திழுக்கும் கிறித்துதவம் மற்றும் செழிப்பான இறையியல்  பற்றிய ஆய்வுகளை வெளியிட்டுள்ளார். குறிப்பாக ஐரோப்பாவில் நம்பிக்கையூட்டும் சொல் இயக்கத்தில் கவனம் செலுத்துகிறார் .
கேம்பிரிட்ச்சு பல்கலைக்கழகத்தில் படித்து முனைவர் பட்டமும் பெற்றார் .

மேற்கோள்கள்
-----------

1. 1 2  "Simon Coleman". *University of Toronto Study of Religion*. University of Toronto. December 6, 2011 அன்று பார்க்கப்பட்டது.
2. ↑  Grau, Marion (2004), *Of divine economy: refinancing redemption*, Continuum International Publishing Group, p. 28, ISBN 978-0-567-02730-6
3. ↑  Hocken, Peter (2009), *The challenges of the Pentecostal, Charismatic, and Messianic Jewish movements: the tensions of the spirit*, Ashgate Publishing, p. 48, ISBN 978-0-7546-6746-9

Sir,
இரண்டு பிம்பங்களை இணைத்து உருவாகும் ஒளியியற் கண்மாயமே (optical illusion) **கலப்பு பிம்பங்கள்** (Hybrid image) எனப்படுகிறது. இரண்டு பிம்பங்களின் பகுதிகளை இணைத்து உருவாக்குவதையே கலப்பு பிம்பங்கள் என அழைக்கிறார்கள்.

"southwest" என்ற எழுத்து அருகிலும் "northeast" என்ற எழுத்து தொலைவிலும் உள்ளவாறு உருவாக்கப்பட்ட கலப்பு பிம்பம்
கலப்பு பிம்பங்கள் பார்க்கும் தூரத்தைப் பொறுத்தும், பார்க்கும் விதத்தைப் பொறுத்தும் இரண்டு விதங்களில் உணரப்படுகிறது. 1994 ஆம் ஆண்டு மாசாச்சூசெட்சு தொழில்நுட்பக் கழகத்தைச் சேர்ந்த ஆடி ஒலிவியாவும் (Aude Oliva) மற்றும் கிளாசுகவ் (Glasgow) பல்கலைகழகத்தைச் சேர்ந்த பிலிப்பும் கலப்பு பிம்பங்களை உருவாக்கும் புதிய தொழிற்நுட்பத்தை வெளியிட்டனர். குறைந்த அதிர்வெண் கொண்ட பிம்பத்தையும், அதிக அதிர்வெண் கொண்ட பிம்பத்தையும் இணைக்கும் போது உருவாகும் கலப்பு பிம்பம், பார்க்கப்படும் தூரத்தைப் பொறுத்து பலவிதமாக தோற்றமளிக்கிறது.
ஆல்பர்ட் ஐன்ஸ்டைன் மற்றும் மர்லின் மன்றோ ஆகியோரின் புகைப்படங்கள் இணைக்கப்பட்டுள்ளன, இதில் அருகிலிருந்து பார்க்கும் போது ஐன்ஸ்டைனின் படம் தெளிவாகவும், தூரத்திலிருந்து பார்க்கும் போது மர்லினின் படம் தெளிவாகவும் தெரிகின்றது.

ஆல்பர்ட் ஐன்ஸ்டைன் மற்றும் மர்லின் மன்றோ ஆகியோரின் கலப்பு பிம்பம்
தமிழ் இலக்கணத்தில் **பேராண் வஞ்சி** என்பது புறப்பொருள் திணைகளுள் ஒன்றான வஞ்சித் திணையின் ஒரு துறை அல்லது உட்பிரிவு ஆகும். "பேராண்மை" என்னும் சொல் "பெருமை", "ஆண்மை" என்னும் சொற்களின் சேர்க்கையால் உருவானது. பெருமைக்குரிய ஆண்மையோடு போரிடும் வீரர்க்கு மன்னன் சிறப்புச் செய்வதைப் பொருளாகக் கொள்வதால் இத்துறைக்குப் "பேராண் வஞ்சி" என்னும் பெயர் ஏற்பட்டது. பகை மன்னர் வழங்கும் திறையை ஏற்றுக்கொண்டு போரைக் கைவிட்டுத் திரும்புதலும் இத்துறைக்குள் அடங்கும்.

இதனை விளக்க, நட்புக் கொண்டிராத பகைவரைப் போர்முனையில் அழித்து வெற்றியுடன் திரும்பிய வீரர்க்கு மன்னன் சிறப்புச் செய்வது என்றும், கிடைத்தற்கு அரிய பொருட்களைப் பகை மன்னர் திறையாகக் கொடுக்கக் கோபந் தணிந்த மன்னவன் மீண்டு செல்லுதல் என்றும் பொருள்படும் பின்வரும் கெழுப் பாடல்கள் புறப்பொருள் வெண்பாமாலையில் வருகின்றன. 

*கேள்அல்லார் முனைகெடுத்த*
*மீளியார்க்கு மிகஉய்த்தன்று*
*அருந்திறை அளப்ப ஆறிய சினத்தோடு*
*பெரும்பூண் மன்னவன் பெயர்தலும் அதுவே*

எடுத்துக்காட்டு
---------------

*பலிபெறு நன்னகரும் பள்ளி இடனும்*
*ஒலிகெழு நான்மறையோர் இல்லும் - நலிவுஒரீஇப்*
*புல்லார் இரியப் பொருதார் முனைகெடுத்த*
*வில்லார்க்கு அருள்சுரந்தான் வேந்து*
- புறப்பொருள் வெண்பாமாலை 42(1).

  

*கூடி முரசிரங்கக் கொய்யுளைமா முன்னுகளப்*
*பாடி பெயர்ந்திட்டான் பல்வேலோன் - கோடி*
*நிதியந் திறையளந்தார் நேராகும் தன்கீழ்*
*முதியம் என்றாறி முரண்*
- புறப்பொருள் வெண்பாமாலை 42(2).

குறிப்பு
--------

1. ↑  இராமசுப்பிரமணியன், வ. த. 2009. பக். 72, 73

உசாத்துணைகள்
------------

* இராமசுப்பிரமணியன், வ. த. புறப்பொருள் வெண்பாமாலை, மீனாட்சி புத்தக நிலையம், மதுரை, 2009.
* கௌரீஸ்வரி, எஸ். (பதிப்பாசிரியர்), தொல்காப்பியம் பொருளதிகாரம் இளம்பூரணனார் உரை, சாரதா பதிப்பகம், சென்னை, 2005.

இவற்றையும் பார்க்கவும்
----------------------

* பொருள் இலக்கணம்
**பேராலவாயர்** சங்ககாலப் புலவர். சங்கநூல் தொகுப்பில் இவரது பாடல்கள் ஆறு உள்ளன. இவரை **மதுரைப் பேராலவாயார்** எனவும் வழங்குவர். பேராலவாய் என்பது மதுரையின் ஒரு பகுதி. பெரிய ஆலமரம் இருந்த பகுதி. இங்கு வாழ்ந்த புலவர் பேராலவாயர்.

பாடல் சொல்லும் செய்தி
---------------------

இவரது பாடல்களில் சொல்லப்படும் இவை.

### பெருங்காடு நோக்கித் தெருமரும்

பூதபாண்டியன் மாண்டான். அவன் மனைவி 'பெருங்கோப்பெண்டு'. அவள் இளமை நலத்தோடு இருந்த காலத்தில் இது நிகழ்ந்தது. அரண்மனையில் முரசு முழங்க வாழ்ந்தவள். இப்போது முற்றத்துக்கு வந்துவிட்டாள். அங்கே யானைகள் கொண்டுவந்த காய்ந்த விறகில் மூட்டிய ஞெலிகோல் தீப்பந்தம் எரிந்துகொண்டிருந்தது. பக்கத்திலே மான்கூட்டம் தூங்கிக்கொண்டிருந்தது. மந்திகள் மண்ணைக் கிளறி விளையாடிக்கொண்டிருந்தன. அங்கே அவள் கூந்தலில் நீர் வடிந்துகொண்டிருந்தது. கண்ணிலே கலக்கம். கணவனை எரிக்கப்போகும் பெருங்காடு நோக்கிச் செல்லலானாள்.
### நிரையொடு வரூஉம் என் ஐ

இதோ என் தலைவன் பகைநாட்டு ஆனிரைகளைக் கவர்ந்து அவற்றை ஓட்டிக்கொண்டு அவற்றின் பின்னே வருகிறான். (அவனுக்கு விருந்து படைக்க வேண்டும்) நறவுக் கள்ளை ஊற்றி வையுங்கள். காளைமாட்டுக் கறி சமைத்து வையுங்கள். பசுந்தழைப் பந்தலின்கீழ் ஆற்று இளமணலைப் பரப்பி வையுங்கள்.
### தண்ணுமைப் பாணி

நெஞ்சே! நினைத்துப்பார். பாலைநிலத்தில் செல்லும்போது குறும்பு ஊர்களில் வறுமையில் வாடும் மறவர் புல்லுக் குடிசைகளில் தங்கினோம். கோழி கூவியதும் புறப்பட்டோம். அங்கே என்றோ தயிர் கடைந்த மத்தைக் கன்றுக்குட்டி நக்கிக்கொண்டிருந்தது. அந்த நேரத்தில் மறவர் தண்ணுமை முழக்கினர். அந்த ஒலி நெஞ்சில் 'துண்துண்' என்றது. இப்போது பொருள் ஈட்டிக்கொண்டு மீள்கிறோம். இனி மகிழ்ச்சி கொள். நம் காதலியின் கூந்தல் மெத்தையில் அவளை அணைத்து இன்புறலாம். - தலைவன் இப்படி நினைக்கிறான்.
### கூடல் கம்பலை

தோழி வாயில் மறுத்தல் - நேற்றுக் காஞ்சித் தோப்பில் அவளோடு துயின்றாய். இன்று அவளோடு வையையில் நீராடினாய். அவளை மணந்த மார்போடு இப்போது உன் மனைவியை நாடி வந்திருக்கிறாய். கொற்கை அரசன் நெடுந்தேர்ச் செழியன் தன் வெற்றிக்குப் பின் யானைப்படையுடன் வந்து கூடல் நகரில் தங்கியதை ஊரெல்லாம் பேசியது போல நீ முன்பு நடந்துகொண்டதைப் பேசுகின்றனர். இதை மறைக்கமுடியுமா? 
### பின்னுவிடு முச்சி

வெறியாடல் பற்றித் தோழி தலைவனுக்குச் சொன்னது. மழை பொழிந்துகொண்டிருக்கிறது. நீ வந்திருக்கிறாய். இங்கு வேலன் வந்திருக்கிறான். இவளது பின்னல் முடியைப் பிடித்து வெறியாட்டப் போகிறான். இதுதான் நிலைமை.
### மாலை மான்ற மணமலி வியனகர்

அவனும் முல்லை சூடினான். அவனது இளைஞர்களும் முல்லை சூடினர். அவனது குதிரை பூட்டிய தேர் புறவுநிலத்தைக் கடந்து நகருக்கு வந்துவிட்டது. மணம் கமழும் அந்த மாளிகையில் மாலை வேளையில் பகலும் இரவும் மயங்கிக்கொண்டிருக்கின்றன. இனி அவனுக்கும் அவளுக்கும் விருந்துதான்.

அடிக்குறிப்பு
-------------

1. ↑  அகநானூறு 87, 296, நற்றிணை 51, 361, புறநானூறு 247, 262
2. ↑  இவரது பெயர் 'மதுரைப் பேராலவாயார்' எனச் சில பாடல்களில் (அகம் 87, 296, புறம் 247, 262) உள்ளது. ஒரு பாடலில் (நற்றிணை 51) இவரது பெயர் 'பேராலவாயர்' எனவும், மற்றொரு பாடலில் (நற்றிணை 361) 'மதுரைப் பேராலவாயர்' எனவும் உள்ளது.
3. ↑  இடைக்காடனார் இடைக்காடன் + ஆர் என வருவதையும், நக்கீரனார் - நக்கீரர் என வருவதையும் கருதிப் பார்த்த சு. வையாபுரிப்பிள்ளை தம் நூல் சங்க இலக்கியம் பாட்டும் தொகையும் நூலில் பேராலவாயர் என்பதே பொருத்தமானது எனக் கொண்டு பதிப்பித்துள்ளார்.
4. ↑  புறநானூறு 247
5. ↑  புறநானூறு 262 உண்டாட்டு அல்லது தலைத்தோற்றம் என்னும் துறை
6. ↑  அகநானூறு 87
7. ↑  அகநானூறு 296
8. ↑  நற்றிணை 51
9. ↑  நற்றிணை 361
**பேராதனைப் பல்கலைக் கழகம்**, இலங்கையின் முதற்தரப் பல்கலைக்கழகங்களில் ஒன்றாகும். இலங்கையின் கடைசி இராசதானியின் தலைநகராக விளங்கிய கண்டி நகருக்கு அண்மையில், பேராதனை என்னும் இடத்தில் இப்பல்கலைக்கழகம் அமைந்துள்ளது. இலங்கையின் முதல் பல்கலைக்கழகத்தின் இன்றைய வாரிசாக விளங்குவதும் இதுவே. பல்கலைக்கழகத்திற்கான நிதி பல்கலைக்கழக மானியங்கள் ஆணைக்குழுவால் (UGC) வழங்கப்படுகின்றது.

அமைவிடம்
--------

இப்பல்கலைக்கழகம் இலங்கையின் தலைநகரான கொழும்பில் இருந்து 110 கிலோமீட்டர் தூரத்திலும், கண்டி நகருக்குச் சுமார் 8 கிமீ. தொலைவிலும் அமைந்துள்ளது. இப்பல்கலைக்கழகம் அமைந்துள்ள பேராதனை இயற்கை அழகு நிறைந்த ஒரு பகுதியாகும். இலங்கையின் சுற்றுலா முக்கியத்துவம் உடையதாக விளங்கும் பேராதனை தாவரவியற் பூங்காவும் இங்கு அமைந்துள்ளது. இப்பல்கலைக்கழகமானது ஹந்தானை மலையை அண்டிய தாழ்வான பகுதியில் அவ்வியற்கைச் சூழலுடன் இணைந்தவாறு இருக்கின்றது. இலங்கையின் மத்திய மலைநாட்டின் நடுப்பகுதியில் அமைந்துள்ளது. இலங்கையின் சிறந்த எழுத்தாளரான பேராசிரியர் எதிரிவீர சரச்சந்திர போன்றவர்களின் நினைவுகளைத் தாங்கிய நினைவுச் சின்னமாகவும் இது விளங்குகின்றது.

வரலாறு
------

இலங்கையின் முதலாவது பல்கலைக்கழகம், இலங்கைப் பல்கலைக்கழகம் (University of Ceylon) என்ற பெயரில் 1942 ஆம் ஆண்டு ஜூலை மாதம் முதலாம் திகதி கொழும்பில் ஆரம்பித்து வைக்கப்பட்டது. பத்து ஆண்டுகளுக்குப் பின்னர் 1952 ஆகஸ்ட் 6 ஆம் நாள், இலங்கைப் பல்கலைக்கழகம் பேராதனைக்கு இடம் மாறியது பரணிடப்பட்டது 2011-01-16 at the வந்தவழி இயந்திரம். அன்றிலிருந்து 1972 வரை இது இலங்கைப் பல்கலைக்கழகம், பேராதனை (University of Ceylon, Peradeniya) என அழைக்கப்பட்டு வந்தது. 1972 இல், இலங்கையிலிருந்த அனைத்துப் பல்கலைக்கழகங்களும் இலங்கைப் பல்கலைக்கழகம் (University of Sri Lanka) என்ற ஒரே அமைப்பின் கீழ்க் கொண்டுவரப்பட்டபோது, இது இலங்கைப் பல்கலைக்கழகம், பேராதனை வளாகம் (University of Sri Lanka – Peradeniya Campus) எனப் பெயர் மாற்றம் செய்யப்பட்டது. 1978 ஆம் ஆண்டு பல பகுதிகளிலும் அமைந்திருந்த இலங்கைப் பல்கலைக்கழகத்தின் வளாகங்கள் தனித்தனியான பல்கலைக்கழகங்கள் ஆனபோது, இது பேராதனைப் பல்கலைக்கழகம் என்ற பெயரைப் பெற்றது.

பீடங்கள்
--------

இங்கே விவசாய பீடம், கலைப் பீடம், பல்மருத்துவப் பீடம், பொறியியல் பீடம், மருத்துவப் பீடம், விஞ்ஞான பீடம், என்பவற்றுடன் கால்நடை மருத்துவமும், கால்நடை அறிவியலும் இணைந்த ஒரு பீடமும் உள்ளன  பரணிடப்பட்டது 2010-07-08 at the வந்தவழி இயந்திரம்.

உசாத்துணை
---------

1. ↑  "University System at a Glance". இலங்கை பல்கலைக்கழக மானியங்கள் ஆணைக்குழு. 2009. 2010-04-18 அன்று மூலம் பரணிடப்பட்டது. 2010-05-24 அன்று பார்க்கப்பட்டது.

வெளியிணைப்புகள்
---------------

* பேராதனைப் பல்கலைக் கழக இணையத் தளம்
* தமிழ்த் துறை பரணிடப்பட்டது 2010-12-18 at the வந்தவழி இயந்திரம்
**பெரிலைடு** *(Beryllide)* என்பது பெரிலியம் பிற உலோகங்களுடன் வினைபுரிந்து உருவாகும் உலோகங்களிடை சேர்மமாகும். சிர்க்கோனியம், தைட்டானியம், டாண்ட்டலம், நிக்கல் அல்லது கோபால்ட் என்பன சில உலோகங்களுக்கு உதாரணங்களாகும். Be12Ti மற்றும் FeBe5 என்பன பெரிலைடுகளுக்கு உதாரணங்களாகும். பெரிலைடுகள் கடினமான உலோகங்களைப் போன்ற பொருட்களாகும். இவற்றின் பகுதிப் பொருட்களின் பண்புகளிலிருந்து வேறுபட்ட பண்புகளை வெளிப்படுத்துகின்றன. குறிப்பாக இவற்றின் ஆக்சிசனேற்றப் பண்புகளில் வெளிப்படுத்தும் நெகிழ்வுத்தன்மை இதற்கு உதாரணமாகும்.

பயன்கள்
-------

கோபால்ட் மற்றும் நிக்கலின் பெரிலைடுகள் உலோகவியல் முக்கியத்துவம் பெற்றவையாகக் கருதப்படுகின்றன. பெரிலியம் தாமிரம் கலப்புலோகங்களின் வீழ்படிவு முகம் முக்கியமான சிறப்புப் பண்பாகப் பார்க்கப்படுகிறது. இப்பொருட்கள் பொறியெழுப்பாதவை என்பதால் பேரிடர் சூழல்களில் பயன்படுத்த உகந்ததாக உள்ளது. 

அணுக்கருத் தொழில்நுட்பத்தில் பெரிலைடுகளை நியூட்ரான் பெருக்கிகளாகப் பயன்படுத்த ஆராயப்பட்டு வருகிறது. தனிம பெரிலியத்தைப் போலின்றி Be12Ti நீரால் ஆக்சிசனேற்றப்படும் வினைகளில் ஒரு தடையாகவும் ஆனால் 9Be மாற்றியனின் நியூட்ரான் பெருக்கும் பண்பை தொடர்ந்து பின்பற்றவும் செய்கிறது

மேற்கோள்கள்
-----------

1. ↑  Mishima, Y.; Yoshida, N.; Kawamura, H.; Ishida, K.; Hatano, Y.; Shibayama, T.; Munakata, K.; Sato, Y. *et al*. (2007). "Recent Results on Beryllium and Beryllides in Japan". *Journal of Nuclear Materials* **367-370**: 1382–1386. doi:10.1016/j.jnucmat.2007.04.001.

| * பா
* உ
* தொ
பெரிலியம் சேர்மங்கள் |
| --- |
| பெரிலியம் (I) | 
* BeH

 |
| பெரிலியம் (II) | 
* Be(BH4)2
* BeBr2
* BeCO3
* BeCl2
* BeF2
* BeH2
* BeI2
* Be(N3)2
* Be(NO3)2
* C2BeO4
* BeO
* Be(OH)2
* BeS
* BeSO4
* BeTe
* Be2C
* Be3N2

|  |  |
| --- | --- |
| கரிமபெரிலியம்(II) சேர்மங்கள் | 
* Be4O(C2H3O2)

 |

 |
செய்மதிப்படம்
**பிரமகூர் பவளத்திட்டு** (Byramgore Reef) என்பது ஓர் பவளத் தீவு ஆகும். இது **செரிபனி பவளத்திட்டு** எனவும் அறியப்படுகின்றது. இது இந்தியாவின் இலட்சத்தீவுகளின் ஒன்றியப் பகுதியான அமினிதிவி உப தீவுக்கூட்டத்திற்குச் சொந்தமான பிரதேசம் ஆகும்.

புவியியல்
---------

இப்பவளத்திட்டானது செர்பனியனி பவளத்திட்டில் இருந்து 33 கிலோமீற்றர்கள் தொலைவில் அமைந்துள்ளது. அத்துடன் பிட்ரா பவளத்தீவில் இருந்து 41 கிலோமீற்றர்கள் வடமேற்காக அமைந்துள்ளது. இதன் வடபகுதி முழுவதும் நீரில் மூழ்கியுள்ளது. நீரில் மூழ்கிய பகுதி உள்ளடங்கலாக இதன் நீளம் 21.5 கிலோமீற்றர்கள் ஆகும். அத்துடன் அகலம் 6.3 கிலோமீற்றர்கள் ஆகும்.

சூழலியல்
--------

இப்பவளத்திட்டில் ஒரு சில மணல்மேடுகளும் அமைந்துள்ளன.

மேற்கோள்கள்
-----------

1. ↑  Cherbaniani Reef, India
2. ↑  Hydrographic Description (Indian Ocean Pilot)

வெளி இணைப்புகள்
---------------

* Hydrographic Description (Indian Ocean Pilot)
* Lagoon sizes
* Byramgore Reef - Oceandots at the Wayback Machine  (*archived திசம்பர் 23, 2010*).
* List of Atolls பரணிடப்பட்டது 2012-08-13 at the வந்தவழி இயந்திரம்
* An ornithological expedition to the Lakshadweep archipelago பரணிடப்பட்டது 2013-06-17 at the வந்தவழி இயந்திரம்
* Sources towards a history of the Laccadive Islands
ஆஸ்திரேலியாவில் விற்பனைக்கு வைக்கப்பட்டுள்ள A2பால்
**ஏ2 பால்** (*A2 Milk*) என்பது A2 வகை பீட்டா கேசின் அதிகம் கொண்ட பசுவின் பால் ஆகும். பீட்டா கேசின் என்பது பசுவின் பாலில் உள்ள ஒரு முக்கிய புரதம். இதில் A1 மற்றும் A2  என இரு வகைகள் உண்டு. A1 வகை பீட்டா கேசின் ஐரோப்பியப் பசுக்களின் பாலிலும் A2 வகை பீட்டா கேசின் இந்தியத் துணைக்கண்டப் பசுக்களின் பாலில் அதிகம் காணப்படுகிறது.[]

பீட்டா கேசின் புரதச்சங்கிலியில் 67 ஆம் இடத்தில் புரோலின் இருந்தால் அது A1 என்றும் ஹிஸ்டிடின் இருந்தால் அது A2 வகை என்றும் அழைக்கப்படும். பல ஆயிரம் ஆண்டுகளுக்கு முன் பசுவினங்களில் ஏற்பட்ட மரபணுத் திடீர்மாற்றத்தின் விளைவாக இந்த இரு பிரிவுகள் ஏற்பட்டுள்ளதாக அறிவியாலர் நம்புகின்றனர்.

மேற்கோள்கள்
-----------

1. ↑  "A1 vs A2 Milk - Does it Matter?". *Authority Nutrition*. 27-08-2015. Archived from the original on 2017-02-11. .
2. ↑  Katz, David L. (23-08-2016). "Should You Be Drinking A2 Milk?". *Forbes*. .
3. ↑  Orac (4-06-2010). "Joe Mercola and raw milk faddism invade HuffPo – Respectful Insolence". *ScienceBlogs*. .
**பிரபா மிசுரா** என்பவர் இந்திய அரசியல்வாதி ஆவார்.

இளமை
----

பிரபா மிசுரா திரிபாதி குடும்பத்தில் ஷாஹபாத் ஹர்தோயில் பிறந்தார். அஜ்மீரில் ரயில்வே கணக்காளராக பணிபுரியும் பண்டித அசாரி லால் மிசுராவின் மகன் சுக் தியோ பிரசாத் மிசுராவினை பெரும்பாலான பெண்களைப் போலவே தனது 13 வயதிலேயே மணந்தார்.

கல்வி
-----

பிரபா ஆக்ரா பல்கலைக்கழகத்தில் இரண்டு முதுகலைப் பட்டங்களையும் அஜ்மீர் அரசு கல்லூரியில் இளநிலை சட்டப் பட்டத்தினையும் பெற்றார்.

திருமண வாழ்க்கை
---------------

மிசுரா ஒரு பிரகாசமான மாணவி மற்றும் அறிவைப் பெறுவதில் ஆர்வம் கொண்டிருந்தார். இவர் கல்வியைத் தொடர இவருடைய மாமனார் உறுதுணையாக இருந்தார். மிசுரா கல்வி பயின்ற காலத்தில் கல்வியைத் தொடர்ந்த ஒரு சில பெண்களில் இவரும் ஒருவர்.

அரசியல் வாழ்க்கை
----------------

மிசுரா இராசத்தான் மாநிலத்தைச் சேர்ந்த புஷ்கர் சட்டமன்றத் தொகுதியில் சட்டமன்றத் தேர்தலில் போட்டியிட்டார். இவர் 1957 முதல் 1977 வரை சட்டமன்ற உறுப்பினராக இருந்தார். 1957, 1962, 1967 மற்றும் 1972 தேர்தல்களில் இவர் சட்டமன்றத் தேர்தல்களில் வெற்றி பெற்றார். மிசுரா இந்தியத் தேசிய காங்கிரசு கட்சியினை சார்ந்தவர். மிசுரா தனது வாழ்நாளில் பல்வேறு அமைச்சரவை பதவிகளை வகித்தார்.

மேற்கோள்கள்
-----------

1. ↑  "Rajasthan Assembly Election Results in 1957". *www.elections.in*. 11 January 2017 அன்று பார்க்கப்பட்டது.
2. ↑  "Rajasthan Assembly Election Results in 1962". *www.elections.in*.
3. ↑  "Rajasthan Assembly Election Results in 1967". *www.elections.in*. 11 January 2017 அன்று பார்க்கப்பட்டது.
4. ↑  "Rajasthan Assembly Election Results in 1972". *www.elections.in*. 11 January 2017 அன்று பார்க்கப்பட்டது.
**ஐக்கிய மக்கள் சுதந்திரக் கூட்டணி** (*United People's Freedom Alliance*, சிங்களம்: එක්සත් ජනතා නිදහස් සන්ධානය) என்பது இலங்கையின் ஓர் அரசியல் கூட்டணி ஆகும். 2004 ஆம் ஆண்டில் உருவாக்கப்பட்ட இக்கூட்டணியின் கடைசி தலைவர் மைத்திரிபால சிறிசேன, செயலாளர் விஸ்வா வற்ணபால

இது பின்வரும் கட்சிகளினால் உருவாக்கப்பட்டது:

* இலங்கை சுதந்திரக் கட்சி
* மக்கள் விடுதலை முன்னணி
* இலங்கை மக்கள் கட்சி
* முஸ்லிம் தேசிய ஐக்கிய முன்னணி
* மக்கள் ஐக்கிய முன்னணி
* சனநாயக ஐக்கிய தேசிய முன்னணி
* தேச விமுக்தி ஜனதா கட்சி

வரலாறு
------

கூட்டணியின் முக்கிய கட்சி இலங்கை சுதந்திரக் கட்சியாகும். எனினும் 2005 சனாதிபதி தேர்தலில் ஐ.ம.சு.மு.வின் வேட்பாளரான மகிந்த ராஜபக்சவை ஆதரித்தது. இலங்கை கம்யூனிஸ்ட் கட்சி மற்றும் இலங்கை சமசமாஜக் கட்சி என்பன ஐ.ம.சு.மு.வுடன் செய்து கொண்டுள்ள புரிந்துணர்வு உடன்படிக்கை மூலம் தேர்தல்களில் ஒன்றாக போட்டியிட்டன.

2004 ஏப்ரல் நாடாளுமன்றத் தேர்தலில் கூட்டணி 45.6% வாக்குகளைப் பெற்று மொத்தமுள்ள 225 இடங்களில் 105 இடங்களைக் கைப்பற்றியது.

ஏப்ரல் 2005 இல் இரண்டாம் நிலை அரசியல் கட்சியான மக்கள் விடுதலை முன்னணி கூட்டணியில் இருந்து விலகிக் கொண்டது. இதனை அடுத்து அரசுத்தலைவர் சந்திரிக்கா பண்டாரநாயக்க குமாரதுங்க தலைமையிலான அரசு பெரும்பான்மையை இழந்தது. 2005 அரசுத்தலைவர் தேர்தலில், இக்கூட்டணியின் வேட்பாளர் மகிந்த ராசபக்ச 50.29% வாக்குகளைப் பெற்று அரசுத்தலைவர் ஆனார். வடக்கு, கிழக்கு மாகாணத்தில் வாழும் தமிழ் மக்கள் இத்தேர்தலில் வாக்களிக்காமல் ஒன்றியொதுக்கல் செய்தனர். 2010 அரசுத்தலைவர் தேர்தலிலும் மகிந்த ராசபக்ச 57.88% வாக்குகளைப் பெற்று இரண்டாம் முறையாக அரசுத்தலைவர் ஆனார். 2015 அரச தலைவர் தேர்தலில் இக் கூட்டணியின் வேட்பாளர் மகிந்த ராஜபக்ச பொது வேட்பாளர் மைத்திரி பால சிறிசேனவிடம் தோற்றார். 2015 இல் மைத்திரி பால சிறிசேன தலைவரானார். 2018:உள்ளாட்சி தேர்தலில் இக் கூட்டணி படு தோல்வி அடைந்தது.2019 இல் கலைக்கப்பட்டு பிரதான கட்சிகளான ஸ்ரீ லங்கா சுதந்திர கட்சி இலங்கை பொதுசன முன்னணியுடன் இனைந்தது

கூட்டணியில் தற்போதுள்ள கட்சிகள்
-------------------------------

* இலங்கை சுதந்திரக் கட்சி
* இலங்கை மக்கள் கட்சி
* இலங்கை தொழிலாளர் காங்கிரஸ்
* இலங்கை கம்யூனிஸ்ட் கட்சி
* தேச விமுக்தி ஜனதா பக்சய
* சனநாயக இடது முன்னணி
* ஈழ மக்கள் ஜனநாயகக் கட்சி
* ஈழ புரட்சிகர மாணவர் இயக்கம்
* இலங்கை லிபரல் கட்சி
* மகாஜன எக்சத் பெரமுன
* தேசிய சுதந்திர முன்னணி
* தமிழ் மக்கள் விடுதலைப் புலிகள்
* மலையக மக்கள் முன்னணி
* சிறீ-டெலோ

மேற்கோள்கள்
-----------

1. ↑  "New blow for Sri Lankan peace pact". CNN News. சனவரி 20, 2004. .
2. ↑  IRIN Asia | Asia | Sri Lanka | SRI LANKA: Testing times ahead of local elections in east | Governance Conflict | Feature
3. ↑  "President wins Sri Lanka election". பிபிசி. ஏப்ரல் 4, 2004. .
4. ↑  "காப்பகப்படுத்தப்பட்ட நகல்". 2010-01-27 அன்று மூலம் பரணிடப்பட்டது. 2013-04-05 அன்று பார்க்கப்பட்டது.

வெளி இணைப்புகள்
---------------

* அதிகாரபூர்வ இணையத்தளம் பரணிடப்பட்டது 2013-06-22 at the வந்தவழி இயந்திரம்
**ஐக்கிய பாரம்பரிய பூமிபுத்ரா கட்சி** (மலாய்: *Parti Pesaka Bumiputera Bersatu*, ஆங்கில மொழி: *United Traditional Bumiputera Party*) என்பது மலேசியாவில் ஒரு வலதுசாரி அரசியல் கட்சியாகும். சரவாக் மாநிலத்தில் பெரிய கட்சியாகவும், ஆளும் பாரிசான் நேசனல் கூட்டணியின் உறுப்புக் கட்சிகளில் மிக முக்கியமான கட்சியாகவும் விளங்கி வருகிறது. இந்தக் கட்சியை பி.பி.பி. கட்சி என்று சுருக்கமாக அழைப்பார்கள்.

பூமிபுத்ரா என்றால் மண்ணின் மைந்தர் என்று பொருள்படும். ஐக்கிய பாரம்பரிய பூமிபுத்ரா கட்சியில் உள்ளவர்கள் பெரும்பாலும் சரவாக் மாநிலத்தைச் சேர்ந்த பூமிபுத்ராக்கள் ஆவர். மலேசிய அரசியலமைப்பின் 161வது விதியின்படி சரவாக்கைச் சேர்ந்த 21 பூர்வீக இனங்களைச் சார்ந்த மக்கள், பூமிபுத்ரா தகுதியைப் பெறுகின்றனர். அவர்களில் இபான், பிடாயூ, டாயாக் சரவாக் மலாய்க்காரர்களும் அடங்குவர்.

பி.பி.பி. கட்சியின் முதல் தலைவராக துன் ஜுகா என்பவர் நியமிக்கப்பட்டார். இவர் சரவாக் மாநிலத்தின் உள்துறை அமைச்சராகவும் பதவி வகித்தவர். 1981-இல் அவர் காலமான பிறகு, அப்துல் தாயிப் முகமட் என்பவர் அக்கட்சியின் தலைமைப் பதவியை ஏற்றார். இவர் இன்று வரையில் அக்கட்சியின் தலைவராகவும், சரவாக் மாநிலத்தின் முதலமைச்சராகவும் பதவி வகித்து வருகிறார். ஆளும் பாரிசான் நேசனல் கூட்டணியின் மிக வலுவான உறுப்புக் கட்சிகளில், பி.பி.பி. கட்சி மிக முக்கியமான கட்சியாக விளங்கி வருகிறது.

வரலாறு
------

சரவாக் மாநிலத்தின் மூன்று கட்சிகள் ஒன்றிணைந்து இந்த *ஐக்கிய பாரம்பரிய பூமிபுத்ரா கட்சி*யை உருவாக்கின. **சரவாக் நெகாரா கட்சி** (மலாய்: *Parti Negara Sarawak (PANAS)*, **சரவாக் அசல் மக்கள் முன்னணி** (மலாய்: *Barisan Rakyat Jati Sarawak (BARJASA)*, **சரவாக் பாரம்பரிய மைந்தர் கட்சி** (மலாய்: *Parti Pesaka Anak Sarawak (PESAKA)* ஆகிய மூன்று கட்சிகளே அவையாகும்.

இதில் *சரவாக் நெகாரா கட்சி* எனும் *பானாஸ் கட்சி*, மாநிலம் சுதந்திரம் பெறுவதற்கு முன்னாலேயே தோற்றுவிக்கப்பட்டது. சரவாக்கில் இரண்டாவதாக பெரிய கட்சியாகக் கருதப்பட்டது. இந்தக் கட்சி தோற்றுவிக்கப்படுவதற்கு முன்னர் **சரவாக் ஐக்கிய மக்கள் கட்சி**தான் (ஆங்கில மொழி: *Sarawak United Peoples' Party (SUPP))*முதன்முதலில் தோற்றுவிக்கப்பட்ட பெரிய கட்சியாக விளங்கியது.

*சரவாக் பாரம்பரிய மைந்தர் கட்சி*, 1962-ஆம் ஆண்டு ஆகஸ்டு மாதம் தோற்றம் கண்டது. பாத்தாங் ராஜாங் பகுதியில் வாழ்ந்த இபான் மக்களின் நலன்களைப் பேணிக் காப்பதற்காக இந்தக் கட்சி உருவானது.

சான்றுகள்
---------

* Chin, James. 2003: The Melanau-Malay Schism Erupts Again: Sarawak at the Polls. In: *New Politics in Malaysia*. Lok Kok Wah / Johan Saravanamuttu, Singapore: Institute of South East Asian Studies (ISBN 981-230-169-0), pp. 213–227

* James Chin. "The More Things Change, The More They Remain The Same", in Chin Kin Wah & D. Singh (eds.) South East Asian Affairs 2004 (Singapore: Institute of South East Asian Studies, 2004)

* James Chin. "Autonomy: Politics in Sarawak" in Bridget Welsh (ed) Reflections: The Mahathir Years, (Washington DC: Johns Hopkins University Press, 2004) (ISBN 9790615 124871) pp. 240–251

வெளி இணைப்புகள்
---------------

* PBB website பரணிடப்பட்டது 2011-07-22 at the வந்தவழி இயந்திரம்
* Youth PBB website பரணிடப்பட்டது 2009-05-09 at the வந்தவழி இயந்திரம்
* Wanita PBB website பரணிடப்பட்டது 2009-12-16 at the வந்தவழி இயந்திரம்

மேற்கோள்கள்
-----------
பிரபாகிரன் ஜெயின்
**முனைவர் பிரபாகிரன் ஜெயின்** (Prabhakiran Jain பிறப்பு 1963) என்பவர் கவிஞர் மற்றும் எழுத்தாளர் ஆவார்.

வாழ்க்கை
--------

இவர் அரசறிவியல் பிரிவில் முனைவர் பட்டம் பெற்றுள்ளார். இவர் மாநிலங்களவைக்கு பரிந்துரைக்கப்பட்ட உறுப்பினர்களின் பங்களிப்பு குறித்த விழிப்புணர்வை ஏற்படுத்துதல் குறித்துப் பணியாற்றியுள்ளார்.

தூர்தர்ஷன் *நெட்வொர்க்*, என்டிடிவி, ஸ்டார் பிளஸ், எஸ்ஏபி டிவி, *சோனி என்டர்டெயின்மென்ட் தொலைக்காட்சி*, *இந்தியா டிவி*, *சுதர்சன் டிவி, சஹாரா டிவி, ஃபோகஸ் டிவி, மஹுவா டிவி, டோட்டல் டிவி,* மற்றும் இந்தியா, ஆஸ்திரேலியா மற்றும் நியூசிலாந்து உட்பட பல்வேறு நாடுகளில் உள்ள தொலைக்காட்சி அலைவரிசைகளிலும் இவர் பணியாற்றியுள்ளார். .

பிரபாகிரன் இலக்கிய வெளியீடுகளை ஊக்குவிப்பதற்காக பிரேம் சாந்தி சாகித்ய சமஸ்கிருத சன்ஸ்தான் என்ற இலாப நோக்கற்ற அமைப்பை நடத்தி வருகிறார். இவர் அகில் பார்த்வர்ஷியா திகம்பர் ஜெயின் பரிஷத்தின் இணை செயலாளராக உள்ளார்.

வெளியீடுகள்
-----------

### குழந்தைகள்

கவிதை
* *ரங் பிரஞ்சு பலூன்* (1995)
* *கீத் கிலோன்* (2002)
* *சாஹக் பி ஜாரூரி மெஹக் பி ஜாரூரி* (2004) (முனைவர் ஷெர்ஜங் கார்க் உடன்)
* *கோபார் பனம் கோபர்தன்*
* *இபன்படூடா கா ஜூட்டா* (2015)
* *சால் மேரி தோலாகி* (2015)

கதை புத்தகங்கள்
* *அனாத் கிசான்*
* *ஜமாலோ கா சூரா*
* *கத சரிதா கத சாகர்* (2007)

சுயசரிதை
* *சாம்ரத் அசோக்* (2017)
* *சாணக்யா* (2017)
* *சர்வ்பள்ளி ராதாகிருஷ்ணன்* (2017)
* *மகாத்மா காந்தி* (2017)

### மற்றவைகள்

கவிதை
* *நாக்பானி சதாபஹர் ஹை* (1997)
* *தஸ் லக்ஷன்*

ஆராய்ச்சி பணி
* *மனோனயன்* : *மாநிலங்களவை கே மனோனீத் சதஸ்யா* (2013)

தலையங்கப் பணிகள்
* *வைஷாலிக் கி சாயா மே* (2005) (ராஜேஷ் ஜெயினுடன்)
* *வீர் (பத்திரிகை)* (1989-2017)

விருதுகள் மற்றும் கவுரவங்கள்
----------------------------

இவர் பல்வேறு இலக்கிய விருதுகளைப் பெற்றுள்ளார். தில்லி அரசின் இந்தி அகாதமியிடம், இருந்து பல விருதுகளைப் பெற்றுள்ளார்.

* *பாண்டுலிபி சம்மன் ( கீத் கிலோனுக்கு) (2002)*
* *பால் எவம் கிஷோர் சாகித்ய சம்மன் ( கத சரிதா கத சாகருக்கு ) (2007)*
* *இந்தி அகாடமி பால் சாகித்ய சம்மன் (2016)*

வெளி இணைப்புகள்
---------------

* ஐ.சி.சி.ஆரின் அதிகாரப்பூர்வ வலைத்தளம்
* புதுதில்லியில் நடக்கிறது
* லண்டனில் உள்ள இந்திய உயர் ஸ்தானிகராலயத்தின் அதிகாரப்பூர்வ வலைத்தளம்
* குழந்தைகளுக்கான வெளியிடப்பட்ட இந்தி புத்தகங்களின் பட்டியல்
*
**ஐக்கிய பெண்கள் முன்னணி (United Women Front)** என்பது இந்தியாவில் 2007 இல் நிறுவப்பட்ட  அரசியல் கட்சியாகும். இக்கட்சியின் தேசிய தலைவராக சுமன் கிருஷன் காந்த் உள்ளார்.  இவர், பர்ம் அலுவாலியா கட்சியின் பொதுச் செயலாளராக உள்ளார். 

74 வயதான சுமன் கிரிஷன் காந்த், முன்னாள் துணை ஜனாதிபதி கிரிஷன் காந்த்தின் மனைவியாவார். மகாத்மா காந்திக்கு இவரின் மாமியார் மற்றும் கணவரின் அர்ப்பணிப்புடன் கூடிய அரசியல் ஆட்சிப் பணியின் காரணமாக சுமன் தீவிர அரசியலில் ஈடுபட்டு முன்னணியில் உள்ளார். 1977 இல் மகிளா தக்ஷிதா சமிதி (எம்.டி.எஸ்) உருவாக்கப்பட்டபோது சுமன் தனது சமூக செயல்பாட்டைத் தொடங்கினார். குடும்ப மற்றும் குடும்ப வன்முறையால் பாதிக்கப்பட்ட பெண்களுக்கு உதவுவதற்காக இந்த கட்சி உருவாக்கப்பட்டது. 

ஐக்கிய பெண்கள் முன்னணியின் கவனம் பெண்களை உள்ளடக்கிய ஒரு அரசியல் கட்சியை வழங்குவதாகும். முடிவெடுப்பதில் போதுமான பெண்களின் எண்ணிக்கை இல்லாமல் தாங்கள் பாதிக்கப்படும் பிரச்சினைகளில் முடிவுகளை எடுக்க முடியாது என்பதை வலியுறுத்துகிறது. மேலும், பெண்களின் கல்வியறிவின்மை, இளவயது திருமணம், பாராளுமன்றத்தில் பெயரளவு செயல்கள், மற்றும் பெண்களின் பாதுகாப்பு ஆகியவற்றைக் குறிப்பிடுகிறது. சமத்துவத்திற்காகப் போராட பெண்களுக்கு அதிகாரம் அளிக்கும் அதே வேளையில், பிரதான அரசியல் காட்சிகளின் அனைத்து அம்சங்களிலும் இந்த அரசியல் கட்சியின் கருத்துகளை ஏற்றுக்கொள்ள விரும்புகிறது.

2008 தேர்தல்
------------

ஐக்கிய பெண்கள் முன்னணி, முதலில் 2008 இல் நடந்த டெல்லி சட்டமன்றத் தேர்தலில் 72 இடங்களில் ஒவ்வொன்றிலும் ஒரு வேட்பாளரை வைக்க திட்டமிட்டது, ஆனால் தேர்தல் நேரத்தில் ஒரு வேட்பாளர் மட்டுமே இருந்தார்.

2009 தேர்தல்
------------

2009 தேர்தல்களின் போது, இந்த கட்சி பொதுத் தேர்தல்களில் ஆறு வேட்பாளர்களை (நான்கு பெண்கள் மற்றும் இரண்டு ஆண்கள்) நிறுத்தியது.

குறிப்புகள்
-----------

1. ↑  "6 Feminist Political Parties Around The World You Should Know About". *Bustle* (ஆங்கிலம்). 2019-11-03 அன்று பார்க்கப்பட்டது.
2. ↑  In India, a party for women only | csmonitor.com
3. ↑  INDIA: All-female political party launched
4. ↑  "More youngsters should join politics". *gulfnews.com* (ஆங்கிலம்). 2019-11-03 அன்று பார்க்கப்பட்டது.
5. ↑  "The (Slow) Rise Of Women-Oriented Political Parties | IndiaSpend-Journalism India |Data Journalism India|Investigative Journalism-IndiaSpend". 2019-11-03 அன்று மூலம் பரணிடப்பட்டது. 2019-11-03 அன்று பார்க்கப்பட்டது.
**வடக்கம்மாபட்டினம் பாலதண்டாயுதபாணி கோயில்** தமிழ்நாட்டில் புதுக்கோட்டை மாவட்டம், வடக்கம்மாபட்டினம் என்னும் ஊரில் அமைந்துள்ள முருகன் கோயிலாகும்.

வரலாறு
------

இக்கோயில் பதினாறாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பாலதண்டாயுதபாணி சுவாமி சன்னதியும், இடும்பன், கோடிவிநாயகர் உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் சிவாகம முறைப்படி இரண்டு காலப் பூசைகள் நடக்கின்றன. மாசி மாதம் தெப்பம் ,பால்குடம் முக்கிய திருவிழாவாக நடைபெறுகிறது. மாசி மாதம் தெப்பத் திருவிழா நடைபெறுகிறது. சிவாகம முறைப்படி

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆரணி அரண்மனை** தமிழ்நாட்டில், திருவண்ணாமலை மாவட்டத்தில் உள்ள ஆரணியில் அமைந்துள்ள அரண்மனை ஆகும். இந்த அரண்மனை முதலில் ஆரணி ஜாகீர்களால் கட்டப்பட்டதாகும். 

இந்த அரண்மனை ஆரணி - வேலூர் தேசிய நெடுஞ்சாலையில் வடக்குப் புறமாக சென்று பூசிமலைக்குப்பம் எனும் இடத்தில் தனித்த காட்டில் தனித்து நிற்கிறது இந்த ஜாகீர் கால அரண்மனை ஆகும்.

ஒரு ஆங்கிலேய பெண்ணின் மீது கொண்ட காதலால் தனி பங்களாவை கட்டியவர் திருமலை ஜாகீர் சாகீப் ஆவார். அந்த பெண்ணுடன் இந்த அரண்மனையில் வாழ்ந்து வந்ததாக வரலாறு உள்ளது. இந்த அரண்மனை பிரெஞ்சு கட்டிட கலை அம்சங்களை கொண்டுள்ளது.

இந்த ஆரணி அரண்மனை "பிரெஞ்சு பெண்" பற்றிய காதல் கதையையும் மற்றும் பிரெஞ்சு பங்களா என்று அழைக்கப்படும் ஆரணி ஜாகிர்தாரின் அரண்மனைகளில் ஒன்றாக இருக்கும் என்பதற்கான சான்றுகளும் கட்டிடத்தின் நுழைவாயிலில் உள்ள லத்தீன் குடும்ப குறிக்கோள் மூலம் கண்டறிய முடிகிறது. .

இதனையும் காண்க
--------------

* ஆரணி ஜாகீர்

* ஆரணி கோட்டை

* ஆரணி சண்டை

* ஆரணி

மேற்கோள்கள்
-----------

1. ↑  ஆரணி நடுக்காட்டில் அமைந்துள்ள அரண்மனை
[*தொடர்பிழந்த இணைப்பு*]
2. ↑  ஆரணி நடுக்காட்டில் அமைந்துள்ள பிரெஞ்சு காலத்து அரண்மனை
1974-ம் ஆண்டு நவம்பர் 16-ம் தேதி விண்வெளியில் ஒளிபரப்பப்பட்ட செய்தி.
**ஆரசீபோ தகவல்** (*Arecibo message*) என்பது 1974 நவம்பர் 16 ம் தேதி 25000 ஒளி ஆண்டுகள் தொலைவில் உள்ள கிளஸ்டர் M13 என்ற நட்சத்திரங்களுக்கு அனுப்பப்பட்ட செய்தியாகும். இந்த செய்தி மூன்று நிமிடங்கள் நீடித்து வானில் அனுப்பப்பட்டது. 210 பைட் (1679 பிட்)அளவுள்ள குறுஞ்செய்தி ஒன்று 2380 MHz அதிர்வெண்ணில் பரிமாறப்பட்டது. 1679 என்பதை 73 x 23 என்ற வரிசை (array) அமைப்பில் எழுத முடியும் என்பதால் ஏலியன்கள் இந்த செய்தியை படத்தில் வரைந்து பார்க்கும் போது இடது பக்கத்தில் உள்ள உருவம் கிடைக்கும்.

இதில் உள்ள செய்திகள் பிராங்க் டிரேக் (Frank Drake) மற்றும் கார்ல் சேகன் (Carl Sagan) என்பவர்களால் எழுதப்பட்டன. அந்தப் படத்தில் கீழ்வரும் செய்திகள் இடம்பெற்றுள்ளன.

1. எண்கள் 1 முதல் 10 (பைனரியில்)
2. டி.என்.ஏ(DNA) மூலக்கூறை உருவாக்கும் ஹைட்ரஜன், ஆக்சிஜன், கார்பன், நைட்ரஜன், பாஸ்பரஸ் இவற்றின் அணு எண்கள்
3. குளுகோசின் வேதியியல் வாய்ப்பாடு
4. டி.என்.ஏ-வின் ஏணி போன்ற சுருள் வடிவம்
5. மனிதனின் உருவம் (ஆண்)
6. சூரிய மண்டலத்தின் உருவம்
7. ஆரஷீபோ சமிக்ஞையை அனுப்பிய தொலைநோக்கியின் படம்

இந்த செய்தி விடையை எதிர்நோக்கி அனுப்பப்படவில்லை என்றாலும் பிரபஞ்சத்தில் நம் இருப்பை அறிவிக்கும் ஒரு சிறு முயற்சியாகும்.

குறிப்புகள்
-----------

1. ↑  "Cornell News: It's the 25th anniversary of Earth's first (and only) attempt to phone E.T." Nov 12, 1999. 2008-08-02 அன்று மூலதளத்திலிருந்து பரணிடப்பட்டது எடுக்கப்பட்டது. 2008-03-29 அன்று பார்க்கப்பட்டது.

வெளியிணைப்புகள்
---------------

* SETI செய்தி முகப்பு பரணிடப்பட்டது 2010-12-31 at the வந்தவழி இயந்திரம்
* விண்மீன்களுக்கு இடையே உள்ள ரேடியோ செய்திகள்
* ஆரசீபோ சமிக்ஞை விளக்கம் பரணிடப்பட்டது 2007-07-17 at the வந்தவழி இயந்திரம்